NOVUM ORGANUM. 345 



bene ostendit expansionem aquae in corpore suo. 

 Rursus ferrum ignitum, et similia, tantum abest ut 

 progressum ostendant, ut contra per retusionem et 

 fractionem spiritus, per partes compactas et crassas 

 (quae domant et fraenant expansionem) ipsa expansio 

 non sit omnino conspicua ad sensum. At vitrum 

 calendare clare ostendit expansionem in aere, et 

 corispicuam, et progredientem, et durantem, neque 

 transeuntem. 



Rursus, exempli gratia ; sit natura inquisita, 

 Pondus. Instantia Ostensiva Ponderis, est argentum 

 vivum. Omnia enim superat pondere magno in- 

 tervallo, praeter aurum ; quod non multo gravius 

 est. At praestantior Instantia est ad indicandam 

 Formam Ponderis, argentum vivum, quam aurum; 

 quia aurum solidum est, et consistens, quod genus 

 referri videtur ad densum ; at argentum vivum 

 liquidum est, et turgens spiritu, et tarnen multis 

 partibus exsuperat gravitate diamantem, et ea quae 

 putantur solidissima. Ex quo ostenditur Formam 

 Gravis, sive Ponderosi dom nari simpliciter in copia 

 materiae, et non in arcta compage. 



XXV. 



Inter Praerogativas Instantiarum ponemus quarto 

 loco Instantias Clandestinas, quas etiam Instantias 

 Crepusculi appellare consuevimus, Eae sunt veluti 

 oppositae Instantiis Ostensivis. Exhibent enim na- 

 turam inquisitam in infima virtute, et tanquam in 

 incunabulis, et rudimentis suis ; tentantem, et tan 

 quam primo experientem, sed sub contraria naturd 

 latentem, et subactam. Sunt autem hujusmodi In- 



